Սթաֆորդշիր

**Սթաֆորդշիր** (, [ˈstæfərdʃər] կամ [ˈstæfərdʃɪər]. համառոտագրությամբ՝ *Staffs.* [stæfs]), ոչ մետրոպոլային, արարողակարգային և պատմական կոմսություն Անգլիայի կենտրոնական մասի արևմտյան հատվածում՝ Վեսթ Միդլենդս տարածաշրջանում։ Վարչական կենտրոնը Սթաֆորդն է, խոշորագույն բնակավայրը՝ Սթոք օն Թրենթ քաղաքը։ Զբաղեցնում է 2713 քառակուսի կիլոմետր ընդհանուր տարածք, որից մարզային ենթակայության վարչական տարածքը կազմում է 2620 քառակուսի կիլոմետր (մնացածը Սթոք օն Թրենթի ինքնավար համայնքի տարածքն է)։ 2011 թվականի տվյալներով բնակչության ընդհանուր թվաքանակը եղել է 1 097 500, առանց Սթոք օն Թրենթի՝ 848 500: Խոշոր բնակավայրերն են Սթոք օն Թրենթը, Նյուքասլ ընդեր Լայմը, Թամուորթը, Բերտոն ըփոն Թրենթը, Սթաֆորդը (կոմսության վարչկենտրոնը) և Քենոկը։

Սթաֆորդշիրի հյուսիսում ընկած The Potteries երկրամասը, որը ներառում է Սթոք օն Թրենթ համայնքը, հայտնի է իր խեցեգործությամբ։ Կոմսության հյուսիսարևելյան ծայրամասն ընկած է *Փիք դիսթրիքթ* անվանումով հայտնի ազգային պարկի կազմում [1]։

Սթաֆորդշիրը սահմանակից է Շրոփշիրին, Չեշիրին, Դերբիշիրին, Լեսթերշիրին, Ուորվիքշիրին, Արևմտյան Միդլենդսին և Վուսթերշիրին։

## Վարչական բաժանում
Կոմսությունը կազմված է հետևյալ ութ շրջանից և մեկ ինքնավար համայնքից։

* Թամուորթ
* Լիչֆիլդ
* Քանոկ Չեյզ/Cannock Chase
* Հարավային Ստաֆորդշիր
* Սթաֆորդ
* Նյուքասլ ընդեր Լայմ
* Սթաֆորդշիր Մուրլանդս/Staffordshire Moorlands
* Արևելյան Ստաֆորդշիր
* Սթոք օն Թրենթ (ինքնավար համայնք)

## Ժողովրդագրություն
Կոմսության բնակչության թվաքանակի փոփոխությունները (Սթոք օն Թրենթ ինքնավար համայնքի հետ միասին) 1991-2009 թթ. երկու տասնամյակի ընթացքում.

Բնակչության բաշխվածությունն ըստ համայնքների՝ 2001 թվականի տվյալներով.

## Պատմություն
2009 թվականի ամռանը կոմսության տարածքում կատարված հնագիտական պեղումների արդյունքում հայտնաբերվել են անգլոսաքսերի պատմության մեջ ամենամեծ գանձերը, որոնք վերագրվում եվ մոտավորապես VII դարին։

Կոմսությունում տարածված է ջրհորները, աղբյուրներն ու ակունքները զարդարելու հնամյա ավանդույթը ():

## Պատկերասրահ

Stoke-on-Trent Bottle Kiln - geograph.org.uk - 6995.jpg|Խեցեգործության թանգարանը Սթոք օն Թրենթում
Image:Stafford shire hall.jpg| Սթաֆորդշիր Հոլը/Stafford Shire Hall
Image:Boscobel House.jpg|Բոսքոբել Հաուզը/Boscobel House
Image:Tamworth Castle 343714.jpg|Թամուորթի ամրոցը/Tamworth Castle
Image:Lichfield Cathedral.jpg|Լիչֆիլդի տաճարը/Lichfield Cathedral
Image:Weston Park - geograph.org.uk - 995202.jpg|Ուեստոն Փարքը/Weston Park
Image:Wightwick Manor 01.jpg|Ուայթուիք դաստակերտը/Wightwick Manor
Image:Staffordshire & Worcestershire Canal - geograph.org.uk - 494864.jpg|Սթաֆորդշիր - Վուսթերշիր ջրանցքը/The Staffordshire & Worcestershire Canal
Image:Wenceslas Hollar - Staffordshire (State 3).jpg|Սթաֆորդշիրի քարտեզը. 1627-1677 թթ./Map of Staffordshire and its hundreds, by Wenceslas Hollar, 1627–1677


## Ծանոթագրություններ

## Արտաքին հղումներ
*
*East Staffordshire Community Website
*BBC Staffordshire website
*Staffordshire County Council
*Staffordshire Past Track – Historical archive about the county
*Staffordshire Tourism website
*The Staffordshire Encyclopaedia 
*Images of Staffordshire  at the English Heritage Archive
*The History of Parliament: the House of Commons - Staffordshire, County, 1386 to 1841

Կատեգորիա:Անգլիայի աշխարհագրություն
Կատեգորիա:Անգլիայի կոմսություններ
Կատեգորիա:Անգլիայի վարչական բաժանում
Կատեգորիա:Ոչ մետրոպոլային կոմսություններ